|  |  |
| --- | --- |
| OTSUS | EELNÕU |
| Vohnja | 19. juuni 2024 nr  |
|  |  |

Nõusoleku andmine isikliku kasutusõiguse

seadmiseks

Kadrina Vallavalitsus on tellinud projekti: „Riigimaantee nr 17151 km 7,4-8,34 Põima-Kadrina äärse jalgtee põhiprojekt TÖÖ: 42-23-TP“ Kadrina alevikus Tapa tee äärde jalgtee ehitamiseks. Projekti on kooskõlastanud Transpordiamet 22.04.2024 vastuskirjaga nr 7.1-2/24/9730-10. Üheks tingimuseks, mille Transpordiamet kooskõlastamisel seadis oli kohustus sõlmida isikliku kasutusõiguse notariaalsed lepingud Lääne-Viru maakonnas Kadrina vallas Undla külas asuva 17151 Põima-Kadrina tee kinnisasja (Tartu Maakohtu kinnistusosakonna registriosa nr 18043750, katastritunnus 27202:001:0494), Kadrina vallas Kadrina alevikus asuva 17151 Põima-Kadrina tee kinnisasjale (Tartu Maakohtu kinnistusosakonna registriosa nr 8299450, katastritunnus 27304:001:0310), Kadrina vallas, Undla külas asuva 5 Pärnu-Rakvere-Sõmeru tee kinnisasjale (Tartu Maakohtu kinnistusosakonna registriosa nr 8061350, katastritunnus 27302:002:1170) ja Kadrina vallas asuva 17155 Kadrina -Undla tee kinnisasjale (Tartu Maakohtu kinnistusosakonna registriosa nr 5565050, katastritunnus 27302:002:1160 jalgtee ja tehnorajatiste rajamiseks Kadrina valla kasuks vastavalt Transpordiameti korraldusele. Isikliku kasutusõiguse seadmise leping tuleb sõlmida Kadrina Vallavalitsusel enne ehitusloa väljastamist.

Asjaõigusseaduse §-i 225 lõikest 1 tulenevalt koormab isiklik kasutusõigus kinnisasja selliselt, et isik, kelle kasuks see on seatud, on õigustatud kinnisasja teatud viisil kasutama või teostama kinnisasja suhtes teatud õigust, mis oma sisult vastab mõnele reaalservituudile. Kadrina vallavara valitsemise korra § 2 lõike 1 kohaselt kuuluvad vara hulka muuhulgas rahaliselt hinnatavad õigused ja kohustused. Selleks on piiratud asjaõigustest Kadrina valla kasuks seatav isiklik kasutusõigus. Sama korra § 4 lõigetest 1 ja 2 tulenevalt kasutatakse vara muuhulgas igaühe õigusena avalikes huvides. Rajatav jalgtee ja tehnovõrgud jäävad avalikku kasutusse. Sama korra § 37 lõike 2 punkti 2 kohaselt otsustab antud juhul isikliku kasutusõiguse seadmise volikogu.

Eeltoodust tulenevalt ja tuginedes kohaliku omavalitsuse korralduse seaduse § 22 lõike punktile 6.1, asjaõigusseaduse §-i 225 lõikele 1 ja Kadrina Vallavolikogu 2012. aasta 30. mai määrusega nr 50 kehtestatud „Kadrina vallavara valitsemise korra“ § 37 lõike 2 punktile 2, lõikele 3 ning lähtudes Transpordiameti 12.06.2024 aasta korraldusest nr 1.1-3/24/479 „Riigivara otsustuskorras kasutamiseks andmine ja kinnisasjade koormamine isikliku kasutusõigusega“ Kadrina vallavolikogu

o t s u s t a b:

1. Anda vallavalitsusele nõusolek sõlmida Kadrina alevikus jalgtee ehitamiseks isikliku kasutusõigusega koormamise notariaalne leping Lääne-Viru maakonnas Kadrina vallas Undla külas asuva 17151 Põima-Kadrina tee kinnisasja (Tartu Maakohtu kinnistusosakonna registriosa nr 18043750, katastritunnus 27202:001:0494), Kadrina vallas Kadrina alevikus asuva 17151 Põima-Kadrina tee kinnisasjale (Tartu Maakohtu kinnistusosakonna registriosa nr 8299450, katastritunnus 27304:001:0310), Kadrina vallas, Undla külas asuva 5 Pärnu-Rakvere-Sõmeru tee kinnisasjale (Tartu Maakohtu kinnistusosakonna registriosa nr 8061350, katastritunnus 27302:002:1170) ja Kadrina vallas asuva 17155 Kadrina -Undla tee kinnisasjale (Tartu Maakohtu kinnistusosakonna registriosa nr 5565050, katastritunnus 27302:002:1160) jalgtee ja tehnorajatiste rajamiseks Kadrina valla kasuks vastavalt otsuse lisale: Transpordiameti 12.06.2024. aasta korraldus nr 1.1-3/24/479 „Riigivara otsustuskorras kasutamiseks andmine ja kinnisasjade koormamine isikliku kasutusõigusega“.

2. Volitada vallavalitsust teostama käesoleva otsuse punktis 1 nimetatud isikliku kasutusõiguse seadmisega seotud toiminguid.

3. Volitada abivallavanem Aarne Laasi alla kirjutama Transpordiameti ja Kadrina valla vahelisele isikliku kasutusõiguse seadmise notariaalsele lepingule.

4. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud

tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
|  |
| (allkirjastatud digitaalselt) |  |
| Madis Viise |   |
| volikogu esimees |   |
|  |   |